Yaouankizoù all ez eus tro dro oc'h ober war dro al liorzh. Sellet a reont en ur c'hoarzin, souezhet an tamm anezho. N'ouzont ket petra vez graet eus ar c'hoari-se. Paz emaon o tiskenn el liorzh e tremen ar paotr e-biou din adarre.  - "Maltoterien ha floderion" emezañ.  - A ! "Archerien ha laeron" emezon-me  - Mar karit !  Dizale e teu ma spered eus ar skalieroù : n'eo ket heñvel an daou c'hoari evel just.  Pelloc'hig en em gavan adarre gantañ. Aet eo da guzh a-dreñv kef ur wezenn.  - Da c'houlz ma yaouankiz e oa archerien ha laeron, emezon, yaouankoc'h egedoc'h e vezemp hag e c'hoariemp etre moused, ne oa plac'hig ebet.  C'hoarzin a ra.  Kemer a ran amzer da vamañ ouzh al liorzh hag ouzh al Loc'h.